ભાજપ, ગુજરાત વિધાનસભાના ચૂંટણી પ્રચાર માટે ગુજરાતી એક્ટરોને દર્શાવતી હું છું વિકાસ હું છું ગુજરાતની વીડિયો સીરીઝ બહાર પાડી રહ્યો છે. જેમાં તે ભાજપના વિવિધ મુદ્દાઓને આ વીડિયો દ્વારા લોકો સુધી પહોંચાડે છે. આ સીરીઝમાં હવે પરેશ રાવલનો પણ એક વીડિયો બહાર આવ્યો છે. જેમાં પરેશ રાવલને ત્યાં કોંગ્રેસીઓ પ્રચાર કરવા આવ્યા હોત તેમ બતાવવામાં આવે છે. આ વીડિયોમાં પરેશ રાવલ "બાબા" શબ્દોનો ઉપયોગ કરીને કોંગ્રેસના ઉપાધ્યક્ષ રાહુલ ગાંધી અને તેમના મતવિસ્તાર અમેઠી પર અનેક આકારા પ્રહારો કરતા કહે છે કે જે અમેઠીનો વિકાસ નથી કરી શક્યા તે ગુજરાતના વિકાસની વાતો કેમ કરે છે?